open-index/open-wikipedia-markdown huggingface dataset:
Dinotopia (minisérie)

***Dinotopia*** je štvorhodinová (tri epizódy) TV miniséria vyrobená v koprodukcii Walt Disney Television a Hallmark Entertainment. Je založená na fiktívnom svete Dinotopia, utópie, v ktorej spolužijú vnímajúce dinosaury a ľudia. Vytvoril ju americký autor James Gurney. Miniséria vychádza z detailov z Gurneyho dvoch prvých kníh o Dinotopii: *Dinotopia* a *Dinotopia: Svet pod*. Hlavnými postavami sú dvaja americkí dospievajúci chlapci zo súčasnosti (na rozdiel od viktoriánskej éry stroskotancov v knihách — film tak stráca niektoré charakteristiky z pôvodnej knihy). Chlapci sa zrútili s lietadlom svojho otca do mora a dostali sa na ostrov Dinotopia, kde sa musia prispôsobiť novej spoločnosti. Príbeh filmu obsahuje odkazy na veľa postáv z knihy. Pôvodnú hudbu skomponoval Trevor Jones.

## Obsah
Pár dospievajúcich nevlastných bratov Karla a Davida Scottovcov, letí s ich otcom na jeho súkromnom lietadle, keď Karl preberá riadenie, a tak si jeho otec môže pospať. Po vlete do búrky má Karl problémy, čo spôsobuje, že Frank znovu preberá kontrolu, keď sa lietadlo rúti do oceánu. Frank zachraňuje synov, ale má problémy pri úteku z havarovaného lietadla, pretože sa mu jeho bezpečnostný pás nedarí uvoľniť. Karl a David sa vynoria na brehu veľkého neznámeho ostrova. Keď hľadajú pomoc, Karl a David stretnú muža menom Cyrus Crabb, ktorý ich dovedie k Mestu na vodopáde, hlavnému mestu Dinotopie, skrytej civilizácie, kde ľudské bytosti a dinosaury žijú pokojne vedľa seba. V skutočnosti, niektoré dinosaury, zvlášť neurotický, ale priateľský Troodon s názvom Zippo, majú ľudskú inteligenciu a hovoria perfektnou angličtinou. Medzi mnohými pravidlami v Dinotopii je uznesenie, že keď raz na ich ostrov príde niekto nový, on alebo ona už nikdy nemôže toto miesto opustiť. Kým sa Karl a David pripravujú na svoje nové miesta v neznámom prostredí, obaja chlapci si vytvoria silné puto s mladou Marion, ktorá je na pokraji, aby sa stala "matriarchou" Dinotopiánskej spoločnosti. Legenda tvrdí, že ich predkovia žili v podsvetí, ktoré bola osvetlené slnečnými kameňmi. Cyrus kradne artefakty a knihy, aby sa pokúsil nájsť spôsob, ako sa dostať preč z ostrova. Zippo nájde všetky ukradnuté predmety, ale Cyrus ho ovalí a vhodí ho do vodného kanála. Medzitým Karl nájde dinosaurie vajcia a ide sám na misiu. Slnečné kamene udržiavajú záhadnú ochranu, ktorá spôsobuje, že dinosaury nemôžu zaútočiť. David sa potrebuje naučiť ovládnuť svoj strach. Bohužiaľ, Dinotopia hrozí invázia zlých mäsožravcov, nehovoriac o neočakávaných ľudských darebákoch.

## Obsadenie

* Wentworth Miller ako David Scott;
* Tyron Leitso ako Karl Scott;
* Katie Carr ako Marion Waldo;
* Jim Carter ako pán starosta Waldo Seville
* Alice Krige ako Rosemary Waldo
* Colin Salmon ako kpt. Oonu;
* Hannah Yelland ako kadetka Romana Denison;
* Lee Evans ako Zippo (formálne, Prof. Zippo Steneosaurus); 
* Stuart Wilson ako Scott Frank;
* Anna Maguire ako Samantha, 
* Geraldine Chaplin ako Babička Oriana.

## Referencie

Kategória:Televízne seriály ABC
Skaliar modrý

**Skaliar modrý** (iné názvy: **drozd modrý**, **skalár modrý**; lat. *Monticola solitarius*) je druh z čeľade muchárovité. Obýva horské oblasti od Stredomoria, Afriky cez Strednú Áziu až po Japonsko. Podľa Medzinárodnej únie na ochranu prírody a prírodných zdrojov skaliar modrý patrí medzi najmenej ohrozené druhy, celková populácia je stabilná.

## Výskyt a stav na Slovensku
Skaliar modrý sa vzácne vyskytuje aj na Slovensku. Ekosozologický status v rokoch 1995, 1998 a 2001, 2014 žiadny. Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* - zraniteľný druh.  

## Ochrana
Je zákonom chránený, spoločenská hodnota je 2000 €  (Vyhláška MŽP č. 170/2021).
Druh je zaradený do Bernského dohovoru (Príloha II).

## Referencie


## Iné projekty

## Externé odkazy
 
* 

Kategória:Muchárovité
Kategória:Vtáky na Slovensku
Kategória:Najmenej ohrozené druhy
Snehárka vrchovská

**Snehárka vrchovská** alebo **pinka snehová** (lat. *Montifringilla nivalis*) je druh z čeľade vrabcovité. Obýva horské oblasti v Európe a v Ázii a hniezdi v nadmorských výškach od  -  Podľa Medzinárodnej únie na ochranu prírody a prírodných zdrojov snehárka vrchovská patrí medzi najmenej ohrozené druhy, celková populácia je stabilná.

## Výskyt a stav na Slovensku
Snehárka vrchovská je na Slovensku veľmi vzácny zimný hosť. Ekosozologický status v roku 1995 *Im* - nezaradený migrant, resp. nehniezdič. V rokoch 1998, 2001 a 2014 žiadny. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.  

## Ochrana
Je zákonom chránená, spoločenská hodnota je 500 €  (Vyhláška MŽP č. 170/2021).
Druh je zaradený do Bernského dohovoru (Príloha II).

## Galéria

Snowfinch96.jpg
Montifringilla nivalis Francer.jpg|V zimnom šate
Montifringilla nivalis MHNT.ZOO.2011.11.208.jpg|Vajíčka
Montefringilla Nivalis Fink da Mont sun Secëda da tl bec.jpg|Kŕmenie mláďaťa

## Referencie


## Iné projekty

## Externé odkazy
 
* 

Kategória:Vrabcovité
Kategória:Vtáky na Slovensku
Kategória:Najmenej ohrozené druhy
Majstrovstvá AFNA v netballe 2018

**Majstrovstvá AFNA v netballe 2018** bol v poradí 25. turnaj majstrovstiev AFNA, panamerického podujatia v netballe žien, ktoré organizuje Americká netballová federácia (Netball America, predtým AFNA). Konal sa v dňoch od 24. augusta2. septembra 2018 v Bridgetowne, na Barbadose, za účasti 8 tímov. Pôvodne sa na turnaji mali predstaviť aj ďalšie 3 družstvá: Antigua a Barbuda, Bermudy a Dominika. Barbados bol organizátorom amerického šampionátu tretíkrát, predtým hostil toto podujatie v rokoch 1991 a 2006. Zápasy sa odohrali v Garfield Sobers Gymnasium. Turnaj pozostával iba z jednej skupiny, v ktorej sa stretol každý s každým. Titul obhájilo , ktoré zvíťazilo vo všetkých stretnutiach.

Tento turnaj slúžil prioritne ako kvalifikácia panamerických družstiev na Majstrovstvá sveta 2019, ktoré organizuje Anglicko. Kvalifikovali sa na ne 2 najlepšie družstvá. Turnaja sa nezúčastnila , ktorá mala účasť na MS už dopredu zabezpečenú.

## Účastníci

Poznámka: Číslo v zátvorke udáva umiestnenie vo svetovom rebríčku INF k júlu 2018.

## Výsledky

## Konečné poradie

## Referencie

## Externé odkazy
* Oficiálna stránka Netball Americas  

## Zdroje
* Majstrovstvá AFNA 2018 na stránke Netball Americas  
* Majstrovstvá AFNA 2018 na stránke Medzinárodnej netballovej federácie  
* Majstrovstvá AFNA 2018 na stránke todor66.com 

Kategória:Netball v 2018
Kategória:Majstrovstvá AFNA v netballe
Netball
Herbst

**Herbst**:
: 
* Johann Friedrich Wilhelm Herbst (1743, Petershagen bei Minden-Ravensberg – 1807, Berlín),  známy a významný nemecký teológ, prírodovedec a entomológ, hlavne koleopterológ a lepidopterológ
* Reinfried Herbst (1978, Salzburg), rakúsky lyžiar
Trasochvost horský

**Trasochvost horský** alebo **trasochvost vrchovský** (lat. *Motacilla cinerea*) je malý sťahovavý vták z čeľade trasochvostovité. Hniezdi v Palearktíde, od severnej Afriky až po Japonsko. Podľa Medzinárodnej únie na ochranu prírody a prírodných zdrojov trasochvost horský patrí medzi najmenej ohrozené druhy, trend celkovej populácie je stabilný, v rokoch 19802013 bola európska populácia stabilná.

## Výskyt a stav na Slovensku
Trasochvost horský je žije od nadmorských výšok  na celom území Slovenska až po alpínsky vegetačný stupeň pri vodných tokoch. Sťahovavý druh, vracia sa v marci, odlieta v septembri a v októbri.

Odhadovaný počet hniezdiacich párov je 10 000 - 20 000, zimujúcich jedincov 20 - 100. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

## Referencie

## Iné projekty

## Externé odkazy
 
* 

Kategória:Trasochvostovité
Kategória:Najmenej ohrozené druhy
Kategória:Vtáky na Slovensku
Trasochvost žltohlavý

**Trasochvost žltohlavý** (lat. *Motacilla citreola*) je malý sťahovavý vták z čeľade trasochvostovité. Obýva strednú Palearktídu v dvoch samostatných oblastiach. Podľa Medzinárodnej únie na ochranu prírody a prírodných zdrojov trasochvost žltohlavý patrí medzi najmenej ohrozené druhy, trend celkovej populácie je stúpajúci. Európska populácia narastá.

## Výskyt a stav na Slovensku
Trasochvost žltohlavý je na Slovensku vzácny jarný migrant (posledné potvrdené pozorovanie počas migrácie je z 25. apríla 2017, močiar Béter, Lučenec)  a ojedinelý hniezdič na podmáčaných miestach pri riekach a rybníkoch. Pozorovania počas jarného ťahu pochádzajú z mesiacov apríl a máj, prvé hniezdenie bolo preukázané v roku 1997 pri obci Dvorec v Turčianskej kotline. 

Odhadovaný počet hniezdiacich párov je 0 - 2. Trendy neboli stanovené, nakoľko ide novohniezdiaci druh. Ekosozologický status v roku 1995 *Im* - nezaradený migrant, resp. nehniezdič. V roku 1998 *NE* - nehodnotený druh podľa uvedených kritérií z viacerých dôvodov. V roku 2001 *NE* - nehodnotený. V roku 2014 NA - (regionálne) nepríslušný. Trasochvost žltohlavý je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele.  . Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

## Referencie

## Iné projekty

## Externé odkazy
 
* 

Kategória:Trasochvostovité
Kategória:Najmenej ohrozené druhy
Kategória:Vtáky na Slovensku
Hvizdák malý

**Hvizdák malý** alebo **hvizdák pásavohlavý** (*Numenius phaeopus*) je druh vtáka z čeľade slukovité (*Scolopacidae*). Obýva boreálne a subarktické pásmo Holarktídy. Podľa Medzinárodnej únie na ochranu prírody a prírodných zdrojov hvizdák malý patrí medzi najmenej ohrozené druhy, trend celkovej populácie je klesajúci, za 40 rokoch bol zaznamenaný na severoamerickom kontinente štatisticky významný pokles populácií až o 84.7% (na ploche asi 50% ich areálu rozšírenia na kontinente).

## Výskyt a stav na Slovensku
Hvizdák malý je pravidelný jarný a nepravidelný jesenný transmigrant.

Ekosozologický status v roku 1995 *Im* - nezaradený migrant, resp. nehniezdič. V rokoch 1998,  2001 a 2014 žiadny. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status.  

## Ochrana
Je zákonom chránený, spoločenská hodnota je 1840,00 € (Vyhláška MŽP č. 579/2008 Z.z.).

## Referencie


## Iné projekty

## Externé odkazy
 
* 

Kategória:Slukovité
Kategória:Najmenej ohrozené druhy
Kategória:Vtáky na Slovensku
Kotlina Ľadového plesa

**Kotlina Ľadového plesa** (, , ) je kotlina v hornej časti Zlomísk, nad jazerným prahom Ľadového plesa mengusovského, ohraničená  juhozápadným vedľajším hrebeňom Západného železného štítu po Končistú a západným hrebeňom južného vrchola Končistej vo Vysokých Tatrách.

## Topografia
Dolina susedí:
* na severe s Rumanovou dolinkou,
* na západe s Kotlinou pod Dračím sedlom,
* na juhozápade so Zlomiskovou rovňou,
* na severozápade so Železnou kotlinou.

## Plesá
Ľadové pleso mengusovské

## Názov
Názov kotline dalo Ľadové pleso mengusovské, ktoré leží v tieni okolitých štítov, je veľmi studené a býva do leta pokryté ľadom.

## Referencie


## Iné projekty

## Externé odkazy
* Poloha na turistickej mape 

Kategória:Doliny Vysokých Tatier
Hvizdák tenkozobý

**Hvizdák tenkozobý** (*Numenius tenuirostris*) bol druh vtáka z čeľade slukovité (*Scolopacidae*). Vyhynutý druh, ktorého pravdepodobne posledné populácie boli v Západnej Sibíri pri riekach Irtyš a Ob. Podľa Medzinárodnej únie na ochranu prírody a prírodných zdrojov hvizdák tenkozobý patrí medzi vyhynuté druhy.

## Výskyt a stav na Slovensku
Hvizdák tenkozobý bol vzácny transmigrant, v 19. storočí bol pozorovaný 3 krát a to pri Šamoríne a pri Senných rybníkoch, posledné pozorovanie v 20. storočí pochádza tiež od Senných rybníkov z 25. septembra 1972.

Ekosozologický status v roku 1995 *Im* - nezaradený migrant, resp. nehniezdič. V rokoch 1998,  2001 a 2014 žiadny. Európsky ochranársky status *SPEC1* - druhy vyskytujúce sa v Európe, vyžadujúce celosvetovú ochranu ako globálne ohrozené, výskyt len počas ťahu.  

## Ochrana
Bol zákonom chránený, spoločenská hodnota bola 30 000 € (Vyhláška MŽP č. 170/2021).

## Referencie


## Iné projekty

## Externé odkazy
 
* 

Kategória:Slukovité
Kategória:Vyhynuté druhy
Kategória:Vtáky na Slovensku
Belaňa tundrová

**Belaňa tundrová** (iné názvy **sova biela**, **sova tundrová** alebo **sova snežná**; lat. *Bubo scandiacus*, staršie *Nyctea scandiaca*) je druh vtáka z čeľade sovovitých (*Strigidae*). Obýva Holarktídu. Podľa Medzinárodnej únie na ochranu prírody a prírodných zdrojov belaňa tundrová patrí medzi zraniteľné druhy, celková populácia klesá kvôli klimatickým zmenám, predpokladaný vývoj ďalších troch generácií je pokles o 3049 % a možno aj viac. V rokoch 19702014 došlo k poklesu populácie v Kanade a v USA o 64 %. 

## Opis
Belaňa tundrová meria 52 –   a váži 1 350 – 2 153 g.   Je to veľká biela sova s okrúhlou hlavou a žltými očami. Bielu základnú farbu pokrývajú hnedé škvrny a vlnky. Vo všeobecnosti sú samce belšie a samice majú viac hnedých škvŕn. Samce majú priečne čiarky úzke, samice širšie. Šat mláďat je tmavý, sivohnedý. 

## Hlas
Belaňa tundrová sa ozýva štekavým „krow“, ktoré dopĺňa klokotavým „gogogogogogogogo“, samec má hlbšie tóny a samica vyššie. 

## Výskyt a stav na Slovensku
Veľmi vzácny zimný hosť. Odhadovaný počet zimujúcich jedincov 0 – 5. Ekosozologický status v roku 1995 *Im* – nezaradený migrant, resp. nehniezdič. V roku 1998, 2001 a 2014 žiadny. Európsky ochranársky status *SPEC3* – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* – zraniteľný druh.

## Ochrana
Je zákonom chránená, spoločenská hodnota je 3 000 € (Vyhláška MŽP č. 170/2021).

## Referencie

## Iné projekty

## Externé odkazy
 
* 

Kategória:Sovovité
Kategória:Vtáky na Slovensku
Kategória:Zraniteľné druhy
Majstrovstvá Ázie a Pacifiku v tchoukballe 2018

**Majstrovstvá Ázie a Pacifiku v tchoukballe 2018** bol v poradí 8. turnaj majstrovstiev Ázie a Pacifiku v tchoukballe, ktoré organizuje Ázijsko-pacifická tchoukballová federácia (APTBF). Konal sa v dňoch od 6.8. júla 2018 v Singapure, za účasti rekordných 13 mužských a 10 ženských tímov. Nováčikmi turnaja boli mužské družstvá Kambodže a Srí Lanky a ženské družstvá Kambodže, Thajska a Vietnamu. Singapur organizoval ázijský šampionát druhýkrát, predtým hostil toto podujatie v roku 2010. Zápasy sa odohrali v Our Tampines Hub. Tituly obhájili obe družstvá Taiwanu.

Tento turnaj slúžil zároveň ako kvalifikácia ázijských družstiev na Majstrovstvá sveta 2019, ktoré organizuje Malajzia. Kvalifikovali sa na ne 4 najlepšie družstvá z mužskej kategórie.

## Účastníci
;Muži

Pozn.: Číslo v zátvorke udáva umiestnenie v medzinárodnom rebríčku FITB k januáru 2017.

;Ženy

Pozn.: Číslo v zátvorke udáva umiestnenie v medzinárodnom rebríčku FITB k januáru 2017.

## Aréna

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutie o 11. miesto

##### Stretnutie o 9. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Medzinárodnej tchoukballovej federácie 
* Oficiálna stránka Ázijsko-pacifickej tchoukballovej federácie *archive.is* 

## Zdroj
* Mužský  a ženský turnaj majstrovstiev 2018 na stránke Medzinárodnej tchoukballovej federácie  

Kategória:Tchoukball v 2018
Kategória:Majstrovstvá Ázie a Pacifiku v tchoukballe
Tchoukball
Skaliarik púšťový

**Skaliarik púšťový** alebo **skalárik púšťový** (lat. *Oenanthe deserti*) je malý vták z čeľade muchárovité. Obýva skalnaté a pieščité púštne oblasti Afriky a Ázie. Zaletuje aj do Európy, bol pozorovaný až na Škandinávskom polostrove. Podľa Medzinárodnej únie na ochranu prírody a prírodných zdrojov skaliarik púšťový patrí medzi najmenej ohrozené druhy, stavy celkovej populácie sú stabilné, v Európe má neznámy trend.

## Výskyt a stav na Slovensku
Prvé pozorovanie na Slovensku sa podarilo začiatkom novembra 2005 pri Piešťanoch.  Novší záznam nie je ani v zozname vzácnych ornitologických pozorovaní podliehajúcich hláseniu Faunistickej komisii ani v zozname pozorovaní vzácnych a zriedkavých druhov vtákov. 

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021).

## Galéria

Oenanthe deserti -Mongolia-8.jpg|Samček
Desert wheatear oenanthe deserti.jpg|Samička
Oenanthe deserti Newbiggin 2.jpg|Samček v zimnom šate
Oenanthe deserti homochroa MHNT 223 Messaad Algerie.jpg|Vajce poddruhu *O. d. homochroa*
Oenanthe deserti, John Gould.jpg


## Referencie


## Iné projekty

## Externé odkazy
 
* 

Kategória:Muchárovité
Kategória:Najmenej ohrozené druhy
Kategória:Vtáky na Slovensku
Skaliarik okrový

**Skaliarik okrový** (iné názvy **skaliarik belavý** a **skalárik okrový**; lat. *Oenanthe hispanica*) je malý vták z čeľade muchárovité. Obýva juhozápadnú Palearktídu. Podľa Medzinárodnej únie na ochranu prírody a prírodných zdrojov skaliarik okrový patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli.

## Výskyt a stav na Slovensku
Existuje zatiaľ jediné pozorovanie 2. mája 1997 od Stredy nad Bodrogom. Ekosozologický status v rokoch 1995, 1998, 2001 a 2014 žiadny. Európsky ochranársky status *SPEC2* - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia *V* - zraniteľný druh.

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021).

## Referencie


## Iné projekty

## Externé odkazy
 
* 

Kategória:Muchárovité
Kategória:Najmenej ohrozené druhy
Kategória:Vtáky na Slovensku
Panamerické majstrovstvá v tchoukballe 2018

**Panamerické majstrovstvá v tchoukballe 2018** bol v poradí 4. turnaj panamerických majstrovstiev v tchoukballe, ktoré organizuje Panamerická tchoukballová federácia (PATF) v spolupráci s Medzinárodnou tchoukballovou federáciou (FITB). Konal sa v dňoch od 19.21. júla 2018 v Concordii, v provincii Entre Ríos, v Argentíne, za účasti 4 mužských a 5 ženských tímov. Okrem seniorských kategórií sa odohrali aj kategórie dorastencov do 12 a do 15 rokov a kategória veteránov nad 40 rokov. Zápasy sa odohrali v aréne Gimnasio Capuchinos. Titul v mužskej kategórii obhájila Brazília, ktorá vo finálovom stretnutí zvíťazila nad Uruguajom. U žien titul zasa obhájil Uruguaj po finálovej výhre nad Brazíliou.

Tento turnaj slúžil zároveň ako kvalifikácia panamerických družstiev na Majstrovstvá sveta 2019, ktoré organizuje Malajzia. Kvalifikovali sa na ne 4 najlepšie družstvá z mužskej kategórie. Kedže sa piate družstvo z turnaja odhlásilo, postúpili všetky zúčastnené družstvá.

## Účastníci

;Muži

Pozn.: Číslo v zátvorke udáva umiestnenie v medzinárodnom rebríčku FITB k januáru 2017.

;Ženy

Pozn.: Číslo v zátvorke udáva umiestnenie v medzinárodnom rebríčku FITB k januáru 2017.

## Výsledky
### Muži
#### Základná skupina

#### Play-off
##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play-off
##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Medzinárodnej tchoukballovej federácie 
* Oficiálna stránka Argentínskej tchoukballovej asociácie 

## Zdroj
* Mužský  a ženský turnaj Panamerických majstrovstiev 2018 na stránke Medzinárodnej tchoukballovej federácie  

Kategória:Tchoukball v 2018
Kategória:Panamerické majstrovstvá v tchoukballe
Tchoukball
Kategória:2018 v Argentíne
Všemohúci

***Všemohúci*** () je americký komédiálno-dramatický seriál CBS založený na rovnomennom filme z roku 2011, ktorý sa v USA vysielal od 22. septembra 2015 do 26. apríla 2016. Na Slovensku mal seriál premiéru 12. septembra 2018 na Pluske.

## Obsadenie

### Hlavné postavy

* Jake McDorman ako Brian Finch
* Jennifer Carpenter ako zvláštna agentka FBI Rebecca Harrisová
* Hill Harper ako zvláštny agent FBI Spelman Boyle
* Mary Elizabeth Mastrantonio ako zvláštna agentka FBI Nakoreen "Naz" Pouranová

### Vedľajšie postavy

* Bradley Cooper ako americký senátor Edward "Eddie" Morra, pôvodná hlavná postava z filmu
* Analeigh Tipton ako Shauna, Brianova ex-priateľka
* Ron Rifkin ako Dennis Finch, Brianov otec
* Blair Brown ako Marie Finch, Brianova matka
* Megan Guinan ako Rachel Finch, Brianova sestra
* Tom Degnan ako agent FBI Jakoon "Ike", Mikeov partner a Brianov bodyguard
* Michael James Shaw ako agent FBI Daryl "Mike", Ikeov partner a Brianov bodyguard
* Colin Salmon ako Jarrod Sands
* Desmond Harrington ako agent SWAT Cakoey Rooks
* Georgina Haig ako Piper Bairdová
* Michael Devine ako James "Tech" Padgett

## Série

## Časti

### 1. séria (2015–16)

## Vysielanie

Seriál mal v USA premiéru 22. septembra 2015 na stanici CBS. V Kanade sa seriál vysielal súčasne s americkou premiérou na stanici Global. V Brazílii sa serial vysielal od 1. októbra 2015 na stanici Space. V Austrálii mal seriál premiéru 11. októbra 2015 na stanici Network Ten. V Taliansku mal premiéru 3. januára 2016 na stanici Rai 2. V Spojenom kráľovstve a Írsku mal seriál premiéru 17. februára 2016 na stanici Sky One.

## Referencie



## Externé odkazy

* 
* 
* 
* ''Všemohúci'' na SerialZone
* ''Všemohúci'' na Kinoboxe.cz
* 
* ''Všemohúci''  na TV.com (po anglicky)

Kategória:Televízne seriály USA
Kategória:Kriminálne televízne seriály USA
Kategória:Komediálne televízne seriály
Kategória:Dramatické televízne seriály
Kategória:Televízne seriály CBS
Kategória:Televízne seriály z roku 2015
Kvetnica (dolina)

náhľad|Bohatá kvetena Kvetnice
náhľad|Kvetnica
**Kvetnica** (dávnejšie Záhradka), (, , ) je časť Velickej doliny nad Večným dažďom vo Vysokých Tatrách. Nachádza sa v  nadmorskej výške 

## Chránená príroda
Vznikla po ústupe ľadovca, ktorý zanechal nad Velickým plesom morénový val. Veľké ľadovcové jazero sa časom zmenšilo na súčasné Kvetnicové pliesko. Po dávnom jazere zostali sedimenty bohaté na humus, na ktorom vznikla jedna z najbujnejších vysokohorských tatranských botanických lokalít. Prispieva k tomu dolinou pretekajúci Velický potok, ktorý sa na čele morény mení na Velický vodopád vtekajúci do Velického plesa.  V okolí Kvetnicového plieska rastie kamzičník rakúsky (Doronicum austriacum), mačucha cesnačkovitá (Adenostyles alliariae), starček (Senecio nemorensis), kýchavica biela Lobelova (Veratrum lobelianum Bernh), iskerník platanolistý (Ranunculus platanifolius), prilbica tuhá pravá a iné.

Táto časť Velickej doliny je prírodnou rezerváciou, ktorá je chránená pre *Veľmi labilný geosystém v strednej časti Vysokých Tatier s pestrým a bohatým zastúpením glaciálnych (i akumulačných - vzácne sú ózy) foriem georeliéfu na kryštaliniku a s mimoriadne pestrou montánnou až subniválnou vysokohorskou vegetáciou a faunou.* V dávnych časoch sa v doline pásol dobytok a ovce.

## Názov
Poukazuje na bohatú vegetáciu horských lúk tejto lokality.

## Botanický prínos
Prvý dolinu v roku  1644 spomína kežmarský prírodovedec Dávid Fröhlich pod názvom Würtzgarten – záhrada korenín. Kvetnica upútala pozornosť v švédskeho botanika Görana Wahlenberga.

## Plesá
Kvetnicové pliesko

## Turistika
Dolinou vedie  zeleno značkovaný turistický chodník z Tatranskej Polianky cez Poľský hrebeň () na Lysú Poľanu. Do doliny vedie  žlto značená trasa zo Starého Smokovca, na ktorú sa pripája  modro značená trasa z Tatranských Zrubov. Spodnou časťou doliny vedie  Tatranská magistrála z Hrebienka alebo od Popradského plesa.

## Referencie


## Zdroj
 

## Iné projekty

## Externé odkazy
* Poloha na turistickej mape 

Kategória:Doliny Vysokých Tatier
Ďumbier (národná prírodná rezervácia)

**Ďumbier** je národná prírodná rezervácia v správe štátnej ochrany prírody NAPANT.

Nachádza sa v katastrálnom území obce Liptovský Ján v okrese Liptovský Mikuláš v Žilinskom kraji. Územie bolo vyhlásené v roku 1973 na rozlohe 2043,76 ha. Ochranné pásmo nebolo určené. 

Rezervácia zahŕňa východné svahy Krakovej hole a Tanečnice, severné svahy Ďumbiera, vrch Štiavnicu a západné svahy Rovnej hole. Je súčasťou Národného parku Nízke Tatry. Chráneným územím prechádza modrá turistická značka vedúca z Liptovského Jána dolinou Štiavnica na Štefánikovu chatu.

Predmetom ochrany je: *Hlavný hrebeň a severné svahy nad závermi dolín [[Ludárova dolina|Ludárová]], Bystrá, [[Štiavnica (dolina)|Štiavnica]] s typickým glaciálnym reliéfom (kary, ľadové kotly) na prevažne žulovom podklade. Stanovištia horského, alpínskeho a subalpínskeho stupňa. Prevaha smreka nad bukom.*

## Referencie

## Pozri aj
*Ďumbier (vrch)
*Národný park Nízke Tatry

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Národné prírodné rezervácie v Žilinskom kraji
Kategória:Chránené územia v okrese Liptovský Mikuláš
Kategória:Chránené územia Národného parku Nízke Tatry
Kategória:Liptovský Ján
Michalovsko-košická pravoslávna eparchia

**Michalovsko-košická pravoslávna eparchia** je jednou z dvoch eparchií Pravoslávnej cirkvi v českých krajinách a na Slovensku na území Slovenska (druhou je Prešovská eparchia). Na čele tejto eparchie stojí od roku 2007 vladyka Juraj michalovsko-košický arcibiskup.

269x269pixelů|thumb|Katedrálny chrám sv. Cyrila a Metoda

Michalovsko-košická eparchia vznikla 28. júla 1950 po prešovskom sobore (v tom čase ako Michalovská eparchia), kedy sa oddelila od prešovskej eprachie a jej prvým eparchom sa stal bývalý gréckokatolícky kňaz Alexander Michalič. Eparchia bola oddelená pre potreby slovenských a maďarských veriacich. Dňa 19. februára 2009 na návrh vladyku Juraja bola eparchia premenovaná na súčasný názov.

## Biskupi
* Alexander (8.október 1950 - 25. november 1954)
* Metod (1954 - 1965)
* Cyril (1965 - 25. júl 1979)
* Nikanor (1980 - 1982)
* Ján (23. máj 1983 - 7. apríl 2006)
* Juraj (od 30. septembra 2007)

### Pomocní biskupi
* Metod (1953 - 1964)
* Metod (3. november 1962 - 3. december 1964)

## Referencie

## Zdroj

Kategória:Pravoslávne cirkvi
Kategória:Pravoslávna cirkev na Slovensku
Znásilnenie Belgicka

[thumb|Vyobrazenie popravy civilistov v belgickej obci [Blegny od Évaristea Carpentiera]]
**Znásilnenie Belgicka** () je zaužívané označenie pre vojnové zločiny spáchané nemeckými vojskami na civilistoch počas invázie a následnej okupácie Belgicka cez 1. svetovú vojnu.

Neutralita Belgicka bola garantovaná Londýnskou dohodou z roku 1839 podpísanou Spojeným kráľovstvom, Pruskom a ďalšími piatimi európskymi krajinami. Nemecký Schlieffenov plán spred vojny však rátal s obídením francúzskej armády sústredenej predovšetkým na východných hraniciach Francúzska práve cez neutrálne Belgicko, čím by neutralitu Belgicka narušil. Nemecký kancelár Theobald von Bethmann Hollweg zmluvu týždeň po vypuknutí vojny označil za „zdrap papiera“.

V ten istý deň sa začala nemecká invázia do Belgicka. Počas nej a počas následnej okupácie sa tam nemecké vojská dopustili množstva zdokumentovaných prípadov násilnosti na belgickom civilnom obyvateľstve a na jeho majetku. Zabitých bolo 6 000 ľudí, ďalších 17 700 zahynulo následkom väznenia, deportácií a trestov smrti. Len v roku 1914 bolo zničených 25 000 domovov a ďalších budov v 837 obciach po celej krajine. Pred nemeckou armádou sa dalo na útek 1,5 milióna Belgičanov, čo v tom čase predstavovalo celú pätinu populácie.

Tieto udalosti rýchlo využili krajiny Dohody vo svojej vojnovej propagande na účely náboru vojakov. Neskôr tiež poslúžili aj ako jedna zo zámienok pre vstup Spojených štátov do vojny práve na strane spojeneckých krajín.

## Referencie

## Zdroj

Kategória:Prvá svetová vojna
Kategória:Dejiny Belgicka
Tyrtaios zo Sparty

náhľad|Detail Chigi vázy (650/640 pred Kr.) zobrazujúci hoplitov v akcii.
**Tyrtaios** () bol grécky lyrický (elegický) básnik v 7. storočí pred Kr.

Tyrtaios, iónsky elegický básnik zo 7. storočia ped Kr., bol možno pôvodne aténsky učiteľ (ale to je málo pravdepodobné, je tiež možné, že pochádzal z Milétu). Pred druhou messénskou vojnou (vypukla najskôr v polovici 7. stor. pred Kr.) žil v Sparte a povzbudzoval Sparťanov vojenskými piesňami v elegickom distichu, aby dobyli Messéniu, ktorá sa snažila zbaviť spartskej nadvlády. Alexandrijskí učenci na prelome 3. a 2. stor. pred Kr. rozdelili jeho básne do piatich kníh (papyrusových zvitkov). Písal pre Sparťanov a bol zakladateľom spartskej vojenskej poézie (zbásnil kódex vojenských a občianskych povinností Sparťanov). Tyrtaios zomrel okolo roku 637 pred Kr.

Z Tyrtaiovych diel sa do dnešných dní zachovalo len niekoľko fragmentov (necelých 200 veršov). V jeho elégiach sa striedal daktylsky hexameter (metrum epickej poézie) s pentametrom. Výraz *elegos* je možno odvodený od slova označujúceho *flautu*, ktorá kedysi pravdepodobne doprevádzala prednes. Dĺžka týchto zachovaných fragmentov sa značne líši. Tri z týchto elegií sa nám zachovalo na papyrusoch (dva papyrusy zo staroegyptského mesta Oxyrhynchos *P. Oxy. 2824*, *P. Oxy. 3316* a tretí papyrus *P. 11675* v *Hermopolise* (El-Ashmunein)) Ostatné texty sú známe z iných antických diel.

Tyrtaios, podobne ako Homér, píše o radosti víťazov a nešťastí porazených. Oslavuje hrdinskú smrť mladých bojovníkov v boji. Túto česť však, na rozdiel od Homéra, nedopraje iba bojovníkom - šľachticom, a zdôrazňuje, že môže byť dopriata každému. Udatní sú všetci občania Sparty, nie iba niektorí hrdinovia - už byť Sparťanom znamená patriť k elite. Vo svojej slávnej 9. elégii ide Tyrtaios ešte ďalej, keď píše, aby vydržali bojovať až do smrti, lebo cnosť (arété) muža nespočíva v dosiahnutých víťazstvách v zápase alebo behu, ani vo fyzickom vzhľade a sile, v literárnom talente, alebo v spoločenskom postavení, hoci by bol kráľom, ale vo vytrvalosti a zásluhách v boji.


"Zomrieť v prvých radoch je krásne, ak padne v boji
chrabrý, statočný muž, bojujúci za svoju vlasť.
Rodnú však opustiť obec a žírne domovské lány,
žobraním hľadať si chlieb najhoršie je zo všetkých bied ... "


V tomto sa ukazuje vývoj od ideálu bojovníka - hrdinu v tradičnom podaní Homéra, k ideálu viac civilnému - k ideálu občana bojujúceho bok po boku s ostatnými občanmi v slávnej gréckej falange, k ideálu uzavretej občianskej spoločnosti gréckej polis. V tomto ohľade teda Tyrtaios nie je len hovorcom Sparty, ale všetkých gréckych mestských štátov.
 
## Referencie a bibliografia

 
* 

## Iné projekty

 

Kategória:Básnici starovekého Grécka
Cesta II. triedy 580A (Slovensko)

**Cesta II. triedy číslo 580A** (*II/580A*) je cesta II. triedy na Slovensku v okrese Nové Zámky v Nitrianskom kraji. Jej dĺžka je len 110 m. Tvorí spojku do obce Podhájska.

## Zdroj
* Miestopisný priebeh cestných komunikácií (Slovenská správa ciest)

580A
Kategória:Doprava v okrese Nové Zámky
Majstrovstvá Afriky v tchoukballe 2018

**Majstrovstvá Afriky v tchoukballe 2018** bol v poradí 5. turnaj majstrovstiev Afriky v tchoukballe, ktoré organizuje Africká tchoukballová konfederácia (CAT). Konal sa v dňoch od 16.18. augusta 2018 v Kampale, v Ugande, za účasti 5 tímov. Nováčikom turnaja bolo družstvo Maurícia. Titul obhájil Kamerun, ktorý vo finálovom stretnutí zvíťazil nad Rwandou.

Tento turnaj zároveň slúžil ako kvalifikácia afrických družstiev na Majstrovstvá sveta 2019, ktoré organizuje Malajzia. Kvalifikovali sa na ne 3 najlepšie družstvá.

## Účastníci

Poznámka: Číslo v zátvorke udáva umiestnenie v medzinárodnom rebríčku FITB k januáru 2017.

## Výsledky
### Základná skupina

#### Play-off
##### Semifinále

##### Stretnutie o 3. miesto

##### Finále

## Konečné poradie

## Referencie

## Externé odkazy
* Oficiálna stránka Medzinárodnej tchoukballovej federácie 

## Zdroj
* Majstrovstvá Afriky 2018 na stránke Medzinárodnej tchoukballovej federácie  

Kategória:Tchoukball v 2018
Kategória:Majstrovstvá Afriky v tchoukballe
Tchoukball
Majstrovstvá Európy v tchoukballe 2018

**Majstrovstvá Európy v tchoukballe 2018** bol v poradí 8. turnaj majstrovstiev Európy v tchoukballe mužov a žien, ktoré organizuje Európska tchoukballová federácia (ETBF). Konal sa v dňoch od 2.5. augusta 2018 v Castellanze, v regióne Lombardsko, v Taliansku, za účasti 9 mužských a 9 ženských tímov. Taliansko bolo organizátorom európskeho šampionátu druhýkrát, keď predtým hostilo toto podujatie v roku 2003, v Rimini. Zápasy sa odohrali v 3 halách multišportovej arény Palaborsani di Castellanza s kapacitou hlavnej haly 1 650 divákov. Okrem seniorských kategórií sa od 27. do 30. júla uskutočnili aj turnaje v troch dorasteneckých kategóriách (U12, U15, U18). V oboch kategóriách získali tituly družstvá domáceho Talianska. V mužskej kategórii zvíťazili nad obhajcom prvenstva z , u žien zvíťazili rovnako nad držiteľom predchádzajúceho titulu zo .

Taliansko bolo vybrané za organizátora v hlasovaní FITB v septembri 2017, keď vyhralo pred ponukou Francúzska.

Tento turnaj zároveň slúžil ako kvalifikácia európskych družstiev na Majstrovstvá sveta 2019, ktoré organizuje Malajzia. Kvalifikovali sa na ne 4 najlepšie družstvá z mužskej kategórie.

## Účastníci

;Muži

Pozn.: Číslo v zátvorke udáva umiestnenie v medzinárodnom rebríčku FITB k januáru 2017.

;Ženy

Pozn.: Číslo v zátvorke udáva umiestnenie v medzinárodnom rebríčku FITB k januáru 2017.

## Výsledky
### Muži
#### Základná skupina

#### Play-off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play-off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

## Referencie

## Externé odkazy
* Oficiálna stránka Európskej tchoukballovej federácie 
* Oficiálna stránka Talianskej tchoukballovej federácie  

## Zdroje
* Mužský  a ženský turnaj ME 2018 na stránke Medzinárodnej tchoukballovej federácie  
* ME 2018 na stránke Talianskej tchoukballovej federácie  

Kategória:Tchoukball v 2018
Kategória:Majstrovstvá Európy v tchoukballe
Tchoukball
Kategória:2018 v Taliansku
Bitka pri Neuve Chapelle

**Bitka pri Neuve Chapelle** bola bitka medzi vojakmi Britského impéria a Nemeckého cisárstva na západnom fronte 1. svetovej vojny. Odohrala sa pri francúzskej obci Neuve Chapelle na severovýchode krajiny medzi 10. až 13. marcom 1915 a išlo o vôbec prvú väčšiu samostatnú britskú ofenzívu v rámci vojny.

Hlavným cieľom bitky bolo prelomiť nemecké obranné línie v oblasti, čo by umožnilo neskorší útok na Lille. Prechádzalo jej zhruba polhodinové intenzívne bombardovanie nemeckých zákopov navádzané prieskumnými lietadlami. Zaujímavosťou je, že v priebehu tejto krátkej doby minuli Briti viac delostreleckej munície, než sa minulo počas celej Búrskej vojny starej len 13 rokov.

V prvej fáze bitky sa britským jednotkám podarilo zaskočiť nepripravených Nemcov a preraziť ich predné línie. Nemci sa dali rýchlo na ústup, čo však Briti nevyužili, pretože kvôli pomalej komunikácii medzi veliteľmi a frontovou líniou (rádiové spojenie bolo v tejto fáze vojny stále raritou) sa ich postup zastavil. Nemci tento čas využili na vykopanie nových zákopov a povolanie čerstvých posíl. 

12. marca chceli britskí vojaci pokračovať v útoku, no namiesto toho museli čeliť nemeckej protiofenzíve o sile približne 16 tisíc mužov. Tú sa za cenu vysokých strát na oboch stranách podarilo odraziť. Na druhý deň sa Briti pokúsili o ďalší útok, ktorý však bol po necelých dvoch hodinách odvolaný a namiesto neho padlo rozhodnutie zabezpečiť oblasť a pripraviť sa na neskoršie útoky ďalej na sever.

13. marec tak predstavoval koniec bitky. Jej význam spočíval predovšetkým vo zvýšení dôveryhodnosti britskej armády a jej schopnosti viesť samostatné ofenzívy v očiach Francúzov, najmä francúzskych dôstojníkov. Poukázala tiež na biedny stav komunikácie, ktorej pomalosť už nezodpovedala rýchlo sa meniacim podmienkam na bojiskách 1. svetovej vojny.

## Referencie

## Zdroj

Kategória:Bitky na západnom fronte prvej svetovej vojny
Kategória:Bitky v 1915
Líbáš jako ďábel

thumb|Časť hereckého obsadenia
***Líbáš jako ďábel*** je situačná komédia z roku 2012. Režisérka je Marie Poledňáková. Ide o komédiu plnú zvratov sústredenú v deji na výrazné charaktery štyroch postáv zrelého veku. V hlavných úlohách účinkujú Oldřich Kaiser, Jiří Bartoška, Eva Holubová a Kamila Magálová. Odohráva sa v obrazovo bohatých kulisách Orientu.

## Dej
Známy spisovateľ Karel je konečne z bytu preč a žije si svoj život záletníka, ale niečo v živote začína strácať. Bohunka, bývalá manželka Františka, trpí stále ťažšími depresiami z odchodu svojho manžela. Obaja sa chcú k svojim expartnerom vrátiť. 
František a Helena chcú mať pokoj a pohodu a preto odlietajú na zaslúženú dovolenku do Maroka. Ale ani v Afrike sa im problémy nevyhnú, ich bývalí partneri vycítia ako sa im znova vkradnúť do života. Až v Maroku milenci musia podstúpiť veľkú skúšku ich lásky.

## Tvorcovia
[náhľad|Režisérka [Marie Poledňáková]]

* Scenár: Marie Poledňáková
* Režisér: Marie Poledňáková
* Kameraman: Vladimír Smutný
* Hudobný skladateľ: Petr Malásek
* Strih: Adam Dvořák

## Obsadenie

# Kamila Magálová - Helena
# Jiří Bartoška - Karel
# Oldřich Kaiser - František
# Eva Holubová - Bohunka
# Nela Boudová - Kristýna
# Jiří Langmajer - Láďa
# Tereza Kostková - Monika
# Martha Issová - Bela
# Roman Vojtek - Adam
# Filip Antonio - Bastík
# Milan Steindler - Béďa
# Petr Nárožný - psychiater
# Sandra Pogodová - Miluška

## Iné projekty

## Externé odkazy
* Oficiálna stránka 
* 

## Zdroj

Kategória:České filmové komédie
Kategória:Filmy režírované Máriou Poledňákovou
Kategória:Filmy z 2012
Kategória:Filmy podľa názvu
The Writing's On The Wall

***The Writing's on the Wall*** je druhé štúdiové album americkej dievčenskej skupiny Destiny's Child, vydané 27. júla 1999 spoločnosťou Columbia Records. Album vydali Missy Elliott, Kevin "She'kspere" Briggs, Rodney Jerkins, Eric Nealante Phillips a Beyoncé, na ktorom hosťovala Missy Elliott a R B trio Next. Album vydal štyri singly, vrátane hitov ktoré sa umiestnili na prvých pričkach ako "Bills, Bills, Bills" a "Say My Name". Toto je posledné album s pôvodnou zostavou skupiny. Skupina získala kontrolu nad písaním a tvorením vlastných skladieb, ktoré úzko spolupracovali s producentom Ericom Nealante Phillipsom a speváčky a skladateľky Xscape Kandi Burrussovou. "Bills, Bills, Bills" a "Bug a Boo" patria medzi prvé skladby napísané a produkované skupinou.

Album debutovalo na šiestom mieste v americkom Billboard 200, 14. augusta 1999, s prvým týždenným predajom 132.000 kusov a neskôr vyvrcholil na piatom mieste 6. mája 2000. Destiny´s Child získalo šesť nominácií Grammy za najlepšiu R&B Performance by Duo or Group with Vocals (dvakrát), Najlepšia skladba R&B (dvakrát), Album Roka a Pieseň Roka.

6. novembra 2001 bolo *The Writing´s on the Wall* certifikované spoločnosťou RIAA 8 × Platinum a v Spojených štátoch predávalo viac ako 6 miliónov kópií. Časopis Billboard zaradil album *The Writing on the Wall* na 39.mieste v Top 200 Albumov Dekády.

Kategória:Diskografia Destiny’s Child
Dolnovážska niva

**Dolnovážska niva** je geomorfologický podcelok Podunajskej pahorkatiny. Tvorí pás územia medzi riekami Váh a Dudváh, medzi Novým Mestom nad Váhom a Sereďou. V povodí Dudváhu sa rozkladá Dudvážska mokraď, jediná geomorfologická časť územia.

## Vymedzenie
Podcelok leží v západnej časti Podunajskej pahorkatiny a susedí na severe s Trenčianskou kotlinou a Bielokarpatským podhorím (podcelky Považského podolia), západný okraj vymedzuje Trnavská pahorkatina a južným smerom sa tiahne Podunajská rovina. Na juhovýchode pokračuje Podunajská pahorkatina Nitrianskou pahorkatinou a východným smerom vytvára zreteľnú hranicu Inovecké predhorie (podcelok Považského Inovca).

## Chránené územia
Na území Dolnovážskej nivy leží niekoľko maloplošných chránených území:
* Malé Vážky – chránený areál 
* Dedova jama – chránený areál
* Sĺňava – chránený areál
* Brehové porasty Dubovej – prírodná pamiatka
* Obtočník Váhu – prírodná pamiatka
* Pseudoterasa Váhu – prírodná pamiatka
* Skalka pri Beckove – prírodná pamiatka
* Lido – obecné chránené územie

## Osídlenie
Územie je stredne husto osídlené a ležia tu mestá Nové Mesto nad Váhom, Piešťany, Hlohovec a Sereď. Najmä na blízkych terasách sú archeologické náleziská pravekých a ranostredovekých osídlení, vrátane veľkomoravských dvorcov a hradísk.

## Doprava
Údoliami riek vedú dôležité komunikácie a Považie nie je výnimkou. Z juhozápadu vedie popri Váhu dôležitá medzinárodná cesta E 75 v trase diaľnice D1 (Bratislava – Trenčín – Žilina), v jej blízkosti vedie i cesta I/61 (Bratislava – Žilina) a železničná trať Bratislava – Žilina. Južnou časťou územia prechádza rýchlostná cesta R1 (Trnava – Nitra), v trase ktorej vedie E 58.

## Referencie

## Iné projekty

Kategória:Geomorfologické podcelky na Slovensku
Kategória:Podunajská pahorkatina
Kategória:Nivy na Slovensku
Kategória:Pomenovania podľa Váhu
Pražská pravoslávna eparchia

**Pražská pravoslávna eparchia** je jedna z dvoch eparchií na území Česka (druhou je Olomoucko-brnianska eparchia) a zároveň je jednou z dvoch eparchií v rámci Pravoslávnej cirkvi v českých krajinách a na Slovensku, ktorej eparcha môže byť zároveň metropolitom, tou druhou je Prešovská eparchia. Na čele tejto eparchie stojí od roku 2015 Michal pražský arcibiskup.

## História

Súčasná eparchia je následníckou eparchiou Českej pravoslávnej eparchie, ktorá spadala pod jurisdikciu srbskej pravoslávnej cirkvi založenej v roku 1929. Jej členovia boli hlavne konvertiti z československej husitskej cirkvi a vedenie cirkvi prebral jej zakladateľ biskup Gorazd. Po jeho poprave nacistami bola eparchia ako aj celá cirkev v Československu zakázaná a prakticky zničená.

300x300px|thumb|Katedrálny chrám sv. Cyrila a Metoda

Eparchia bola obnovená až v roku 1945, kedy sa zároveň eparchia dostala pod jurisdikciu moskovského patriarchátu ako exarchát ruskej pravoslávnej cirkvi. V roku 1949 sa od nej oddelila Olomoucko-brnianska eparchia. Do roku 1992 boli pražskí biskupi zároveň metropolitami Pravoslávnej cirkvi v českých zemiach a na Slovensku, od roku 1992 môže byť metropolitom aj hlava Prešovskej eparchie.

## Biskupi

* Gorazd (25. september 1921 – 4. september 1942) – stál v čele českej (československej) pravoslávnej cirkevnej jurisdikce srbskej cirkvi
* Sergej (október 1945 – 2. apríl 1946)
* Jelevferij (5. apríl 1946 – 28. novembra 1955)
* Jan (17. máj 1956 – 23. október 1964)
* Dorotej (25. október 1964 – 30. december 1999)
* Kryštof (25. marec 2000 – 12. apríl 2013)
* Jáchym (11. január 2014 – 13. marec 2015)
* Michal (od 14. marca 2015)

### Vikárni biskupi

* Jan, biskup žatecký (1954 – 1956)
* Cyril, biskup trebišovský (1965)
* Simeon, biskup žatecký (1998), biskup mariánskolázňanský (1998 – 2000)

## Referencie

## Zdroj

Kategória:Pravoslávne cirkvi
Kategória:Pravoslávna cirkev v Česku
Kaper (osoba)

[náhľad|Dobytie lode britskej [Východoindická spoločnosť|Východoindickej spoločnosti *Kent* francúzskym kaperom Robertom Surcoufom na korvete *Confiance* 7. októbra 1800. Obraz namaľoval priamy účastník bitky, francúzsky námorník a maliar Ambroise-Louis Garneray.]]
**Kaper **(holand.) alebo **korzár** (franc. *corsaire* z lat. *cursarius* t. j. "nájazdník", angl. *privateer*) je inak súkromná osoba, ktorá dostala od svojej vlády oficiálne poverenie ku konaniu koristníckej činnosti na mori. Tá spočívala v prepadávaní obchodných lodí nepriateľskej mocnosti a ich zajatí. Svoju činnosť vykonávala vlastnou loďou a zisk z nej bol buď jej vlastníctvom, alebo sa o ňho delila dohodnutým spôsobom s vystavovateľom tzv. kaperského listu (franc. *lettre de marque*). Korisť podliehala potvrdeniu štátnym úradom, v Anglicku koristnému súdu (angl. *prize court*). Kaperské lode neboli považované za súčasť ozbrojených síl štátu. Kaperstvo vzniklo v 16. storočí a oficiálne bolo zakázané *Parížskou deklaráciou o námornom práve*, ktorá bola prijatá v roku 1856 na mierovom kongrese v Paríži, ktorý sa konal po krymskej vojne. Slovom kaper alebo korzár je často označovaná tiež samotná loď.

Počas vojny korzári napadali obchodné lode a kolónie protivníka. Pri vzájomnom politickom napätí medzi štátmi niekedy pokračovali v činnosti aj v čase trvalého mieru. Hlavný rozdiel medzi pirátom a kaperom bol predpoklad, že svoju činnosť nekoná na základe finančnej motivácie, ale na základe vlastenectva, od toho sa potom odvodzoval právnický náhľad na túto problematiku, keď mali byť zajatí kaperi vnímaní ako vojnoví zajatci. To sa vo všeobecnosti nerobilo, ale lode neutrálnych štátov neboli napádané a tie potom kaperov nevnímali ako pirátov. Výnimkou z tohto pravidla bola loď s viacerými kaperskými certifikátmi z krajín, ktoré neboli vo vojenskej koalícii.

## Referencie


## Zdroj

Kategória:Pirátstvo
Kategória:Vojnové právo
Kategória:Námorné právo
Nitrianska niva

**Nitrianska niva** je geomorfologický podcelok Podunajskej pahorkatiny. Tvorí pás územia popri riekach Nitra, Bebrava a čiastočne i Radošinka a Nitrica.

## Vymedzenie
Nitrianska niva leží v strednej časti Podunajskej pahorkatiny a tvorí pás územia v povodí rieky Nitra a jej prítokov. Vedie od Bánoviec nad Bebravou a Partizánskeho cez Topoľčany a Nitru po severný okraj Nových Zámkov. V severnej polovici a na juhozápade je obklopená Nitrianskou pahorkatinou, južný okraj prechádza do Podunajskej roviny. Juhovýchodným smerom pokračuje Podunajská pahorkatina Hronskou pahorkatinou, Žitavskou nivou a Žitavskou pahorkatinou. V strednej časti v okolí Nitry susedí niva s pohorím Tribeč a jeho podcelkom Zobor, na severovýchode s podcelkom Rázdiel a v údolí Nitry susedí Oslianska kotlina (podcelok Hornonitrianskej kotliny). V údolí Nitrice sa Nitrianska niva dotýka Strážovských vrchov a jeho podcelku Nitrické vrchy.

## Členenie
Nitrianska niva sa delí na 3 geomorfologické časti:
* Bebravská niva
* Stredonitrianska niva
* Dolnonitrianska niva

## Chránené územia
Na území Nitrianskej pahorkatiny leží niekoľko maloplošných chránených území:
* Lipovský park – chránený areál 
* Komjatický park – chránený areál 
* Meander Chrenovky – prírodná rezervácia
* Čierna voda – prírodná rezervácia
* Veľký les – prírodná rezervácia
* Torozlín – prírodná rezervácia
* Nitrica – prírodná pamiatka

## Osídlenie
Najdôležitejšími mestskými sídlami v oblasti sú Nitra, Šurany, Topoľčany, Partizánske a Bánovce nad Bebravou. Najmä v južnej polovici sú na riečnych terasách archeologické náleziská pravekých a ranostredovekých osídlení, vrátane veľkomoravských dvorcov a hradísk. 

## Doprava
Dôležité komunikácie vedú najmä krajským mestom Nitra; od Trnavy na Zlaté Moravce vedie medzinárodná cesta E 58 v trase rýchlostnej cesty R1 a zo severu na juh vedie celým údolím rieky Nitra cesta I/64 (Prievidza – Nové Zámky). Na severe prechádza nivou cesta I/9 (Trenčín – Prievidza). Železničná doprava je zastúpená najmä regionálnymi traťami; zo západu na východ vedie trať Leopoldov – Kozárovce, Ponitrím potom trať do Prievidze s odbočkou do Trenčína.

## Referencie

Kategória:Geomorfologické podcelky na Slovensku
Kategória:Podunajská pahorkatina
Kategória:Nivy na Slovensku